
TIEKĖJAMS KELIAMI REIKALAVIMAI


	
II. REIKALAVIMAI KVALIFIKACIJAI 


	Eil. Nr.
	Reikalavimas
	Subjektas, kuris turi atitikti reikalavimą
	Atitiktį reikalavimui įrodantys/ patvirtinantys dokumentai

	1. Teisė verstis veikla

	1.1.
	Tiekėjas turi turėti teisę verstis veikla, kuri reikalinga pirkimo sutarčiai įvykdyti.

	Tiekėjas, bent vienas tiekėjų grupės narys (visi kartu, atsižvelgiant į prisiimamus įsipareigojimus  Pirkimo sutarčiai vykdyti) 
	Valstybinės energetikos reguliavimo tarybos (toliau – VERT) (iki 2019 m. liepos 1 d. Valstybinės energetikos inspekcija prie Energetikos ministerijos) išduotas atestatas (ar kitas lygiavertis dokumentas*), suteikiantis teisę verstis:
- Šilumos įrenginių (išskyrus šilumos tinklus ir šilumos punktus) iki 4,0 MPa slėgio remonto darbai.
Jeigu tiekėjas yra registruotas Lietuvos Respublikoje, iš jo nereikalauja pateikti dokumentų dėl atitikties šiam reikalavimui įrodymo. 
Pirkimų komisija tikrina duomenis apie tiekėją viešai ir nemokamai prieinamoje nacionalinėje duomenų bazėje.
Jeigu dėl sistemos techninių trikdžių komisija neturės galimybės patikrinti viešai prieinamuose registruose apie tiekėją, ji turės teisę prašyti tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui.
Pastaba:
Užsienio (t. y. Europos Sąjungos, Šveicarijos Konfederacijos arba valstybės, pasirašiusios Europos Ekonominės erdvės sutartį) tiekėjas pateikia tiekėjo registravimo valstybės kompetentingų institucijų išduoto atitinkamo atestato (licencijos, leidimo ar kitų dokumentų) bei VERT (iki 2019 m. liepos 1 d. Valstybinės energetikos inspekcija prie Energetikos ministerijos) išduotą atestatą (ar kitą lygiavertį dokumentą), suteikiantį teisę verstis:
- šilumos įrenginių (išskyrus šilumos tinklus ir šilumos punktus) iki 4,0 MPa slėgio remonto darbai.
Siekiant atlikti šiuos darbus tiekėjas privalo būti įgijęs tokią teisę Lietuvoje iki pasiūlymų pateikimo termino pabaigos. 
Pateikiami elektroninėmis priemonėmis suformuoti dokumentai arba skaitmeninės dokumentų kopijos.

	2. Techninis ir profesinis pajėgumas

	2.1.
	Tiekėjas per paskutinius 5 (penkis) metus iki pasiūlymų pateikimo termino pabaigos yra savo jėgomis įvykdęs darbų pagal vieną ar daugiau katilų vamzdžių keitimo darbų sutarčių, kurių bendra vertė − ne mažesnė kaip 30 000,00 Eur (trisdešimt tūkstančių eurų ir 00 ct) be PVM.
	Tiekėjas, bent vienas tiekėjų grupės narys (visi kartu, atsižvelgiant į prisiimamus įsipareigojimus  Pirkimo sutarčiai vykdyti) 
	1) Tiekėjo per pastaruosius 5 (penkis) metus iki pasiūlymo pateikimo termino pabaigos įvykdytų katilų vamzdžių keitimo darbų sąrašas pasirašytas tiekėjo, pateikiant šią informaciją:
−   sutarties numeris ir data;
− trumpas pirkimo objekto (įvykdytų darbų) aprašymas;
·  Tiekėjo savo jėgomis įvykdytų darbų dalis sutartyje (Eur be PVM);
−   darbų vykdymo data ir vieta;
−   užsakovo (−ų) pavadinimas (−ai).
2) užsakovo (−ų), kuriam (−iems) buvo atlikti darbai pagal darbų sąraše nurodytą (−as) sutartį (−is), patvirtinta (−os) pažyma (−os), nurodant visą 1 punkte reikalaujamą informaciją bei ar darbai buvo vykdomi ir užbaigti tinkamai, pagal minėtų darbų atlikimą reglamentuojančių teisės aktų bei pirkimo sutarties reikalavimus.
Jei užsakovas Perkantysis subjektas, užsakovų pažymų papildomai pateikti nereikia. 
Pateikiami elektroninėmis priemonėmis suformuoti dokumentai arba skaitmeninės dokumentų kopijos.

	2.2.
	Tiekėjas Pirkimo sutarties vykdymui privalo paskirti specialistus, kurių kvalifikacija atitinka 2.2.1−2.2.2 punktuose nurodytus reikalavimus:
	Tiekėjas, bent vienas tiekėjų grupės narys (visi kartu, atsižvelgiant į prisiimamus įsipareigojimus  Pirkimo sutarčiai vykdyti)
	1) Užpildytas specialistų sąrašas, pasirašytas Tiekėjo ar atsakingo Tiekėjų grupės nario.
2) Specialisto – kvazisubtiekėjo sutikimas atlikti sutartyje nurodytus darbus/paslaugas, jei jis dirba kitoje įmonėje (ne rangovo ar jo subrangovo įmonėje) ir rangovo ar subrangovo patvirtinimas, kad laimėjęs pirkimą, įdarbins šį kvazisubtiekėją (tik tuo atveju, jei šis specialistas nesiūlomas kaip subrangovas).

Pateikiami elektroninėmis priemonėmis suformuoti dokumentai arba skaitmeninės dokumentų kopijos.

	2.2.1.
	bent 1 (vienas) specialistas, kuriam suteikta teisė eiti suvirinimo darbų priežiūros meistro pareigas − vykdyti ir prižiūrėti suvirinimo darbus:
suvirinimo objektai: slėginiai indai.
	
	VšĮ Energetikų mokymo centro ar kitos Lietuvos Respublikos akredituotos įstaigos išduotas lygiavertis galiojantis pažymėjimas, patvirtinantis mokymų programos „Suvirinimo darbų priežiūros meistras“ baigimą arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų) dokumentas, kaip yra nustatyta toje valstybėje, kurioje registruotas specialistas.

Pateikiami elektroninėmis priemonėmis suformuoti dokumentai arba skaitmeninės dokumentų kopijos.

	2.2.2.

	bent 2 (du) specialistai, turintys suvirintojo kvalifikaciją pagal LST EN ISO 9606−1 (Lydomasis suvirinimas. 1 dalis. Plienai) ar lygiavertį standartą
	
	VšĮ Energetikų mokymo centro ar kitos Lietuvos Respublikos akredituotos įstaigos išduotas lygiavertis galiojantis suvirintojo kvalifikacijos patvirtinimo pažymėjimas arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų) dokumentas, kaip yra nustatyta toje valstybėje, kurioje registruotas specialistas.
Pateikiami elektroninėmis priemonėmis suformuoti dokumentai arba skaitmeninės dokumentų kopijos.



Pastabos:

1. Jeigu dėl informacinės sistemos trikdžių Perkantysis subjektas neturės galimybės patikrinti duomenų nurodytose viešai ir nemokamai prieinamose nacionalinėse duomenų bazėse, tai jis turės teisę prašyti šio (−ios) tiekėjo/ tiekėjų grupės pateikti Lietuvos Respublikoje nustatyta tvarka išduotą (−us) dokumentą (−us), įrodantį (−čius) atitikimą nurodytam (−iems) reikalavimui (−ams).
2. Jeigu tiekėjas/ tiekėjų grupė negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:
a) priesaikos deklaracija;
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3. Europos Sąjungos narės, Šveicarijos Konfederacijos arba valstybės, pasirašiusios Europos ekonominės erdvės sutartį, tiekėjams galima pateikti ir kitus dokumentus, kurie pasiūlymo pateikimo termino dienai įrodo, kad tiekėjas turi atitinkamos kvalifikacijos specialistą, reikalingą pirkimo sutarčiai vykdyti.
4. Tiekėjas gali siūlyti vieną specialistą kelioms pozicijoms, jei šis specialistas atitinka skirtingoms pozicijoms (2.2.1−2.2.2 punktai) keliamus reikalavimus.
5. Tiekėjo ir jo specialistų atestatai atitiks reikalavimus, ir tuo atveju, jei jie apims daugiau statinių grupių ar pogrupių, arba bus aukštesnės kategorijos, nei reikalaujama.
6. Jeigu 1.1 punkte nurodytam kvalifikacijos reikalavimui pagrįsti naudojamas darbų sąrašas, kuriame nurodyta (−os) sutartis (−ys) sutartys, pradėtos vykdyti anksčiau, nei per paskutinius 5 (penkis) metus iki pasiūlymų pateikimo termino pabaigos, tačiau šie darbai pabaigti vykdyti per paskutinius 5 (penkis) metus iki pasiūlymų pateikimo termino pabaigos, laikoma, kad patirtis atitinka keliamą reikalavimą, jei įvykdytų  darbų vertė pagal nurodytą (−as) sutartį (−is) per paskutinius 5 (penkis) metus iki pasiūlymų pateikimo termino pabaigos yra ne mažesnė kaip nurodyta atitinkamai siūlomai pirkimo objekto daliai.
7. Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys teiks paslaugas ar atliks darbus, kuriems reikia jų pajėgumų.
8. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas įsipareigoja, kad pirkimo sutartį vykdys tik tokią teisę turintys asmenys.

